rejauldu/bengali-wikipedia huggingface dataset:
.এএক্স হল অলান্দ দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৬ সালে এর অনুমোদন দেওয়া হয়। এর পূর্বে অলান্দের অধিকাংশ ওয়েবসাইট .aland.fi সাবডোমেইন এর আওতায় নিবন্ধিত ছিল।   ইতিহাস  ১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরণ করা হয় .এএক্স নামে তাদের ডোমেইন নাম পরিবর্তনের জন্য।  ৯ জুন, ২০০৬ সালে ICANN টপ লেভেল ডোমেইন হিসেবে .এএক্স এর অনোমদন দেয়। ১৫ আগস্ট, ২০০৬ সাল থেকে এটি সক্রিয় হয়।   তথ্যসূত্র     Adopted Resolutions, special meeting of the board of ICANN   IANA Report on Delegation of the .AX Top-Level Domain, from IANA website   Ansökan om domännamn, The government of Åland's domain registration website   বহিঃসংযোগ   IANA .ax whois information   বিষয়শ্রেণী:কান্ট্রি কোড টপ-লেভেল ডোমেইন
সাম্মি নৃত্য এক প্রকার নৃত্যের নাম।   পোশাক পরিচ্ছদ  নৃত্যশিল্পীরা এই নৃত্য পরিবেশন করার সময় উজ্জ্বল রঙের কুর্তা এবং লেহেঙ্গা পরিধান করেন। এই সময় মহিলারা মাথায় রূপালী রঙের বিশেষ ধরনের গহনা ব্যবহার করেন।   আরোও দেখুন   গিদ্ধা (নৃত্য)- পাঞ্জাব অঞ্চলের নারীদের মধ্যে একটি জনপ্রিয় লোকনৃত্য।   ভাংড়া (নৃত্য)- পাঞ্জাব অঞ্চলের পুরুষদের মধ্যে একটি জনপ্রিয় লোকনৃত্য।   তথ্যসূত্র    বিষয়শ্রেণী:নৃত্য বিষয়শ্রেণী:পাঞ্জাবি সংস্কৃতি
আভাস্বর () হল একটি শব্দ যা বৌদ্ধধর্মে একটি স্বর্গ বোঝাতে এবং হিন্দুধর্মে দেবতাদের শ্রেণী বোঝাতে ব্যবহৃত হয়।   বৌদ্ধধর্ম  বৌদ্ধধর্মে, আভাস্বর একটি স্বর্গের নাম।   হিন্দুধর্ম  হিন্দুধর্মে, আভাস্বর বলতে পুরাণে বৈশিষ্ট্যযুক্ত এক শ্রেণীর দেবতাকে বোঝায়। তারা সংখ্যায় ৬৪, এবং আধ্যাত্মিক ও শারীরিক জ্ঞানের সমস্ত বৈচিত্র্যের সার্বভৌম হিসাবে পরিবেশনকারী মানসিক গুণাবলীর মূর্তি হিসাবে বর্ণনা করা হয়েছে। বারোটি প্রাথমিক আভাস্বর হল:  আত্মা  জ্ঞাতা  দম  দন্ত  শান্তি  জ্ঞান  সম  তপস  কাম  ক্রোধ  মদ  মোহ আভাস্বরদের নয়টি গণদেবতার একজন হিসেবে উল্লেখ করা হয়েছে: আদিত্যগণ, বিশ্বদেব, বসুগণ,  তুষিত, আভাস্বর, অনীল, মহারাজিক, সাধ্য এবং  রুদ্রগণ। তাদেরকে কৈলাসে অবস্থিত গণপর্বতে বসবাসকারী শিব, গণেশ ও বায়ুর মতো দেবতাদের পরিচারক বলে উল্লেখ করা হয়েছে।   তথ্যসূত্র   বিষয়শ্রেণী:বৌদ্ধ সৃষ্টিতত্ত্ব বিষয়শ্রেণী:হিন্দু দেবদেবী বিষয়শ্রেণী:বৈদিক দেবদেবী
রাম পথিনেনি (জন্ম: ১৫ মে ১৯৮৮) একজন ভারতীয় চলচ্চিত্র অভিনেতা।  রাম তেলুগু ফিল্ম ইন্ডাস্ট্রির একজন জনপ্রিয় নায়ক। তিনি হায়দ্রাবাদে থাকেন।  ব্যক্তিজীবন  সীতারাম চৌধুরী পথিনেনি এর পিতার নাম মুরালিমোহন পথিনেনি এবং চাচা জনপ্রিয় চলচ্চিত্র প্রযোজক রবি কিশোর পথিনেনি যিনি শ্রাবন্তী রবি কিশোর নামে পরিচিত। অন্ধ্রপ্রদেশের (বর্তমানে তেলেঙ্গানা) হায়দ্রাবাদে ১৯৮৮ সালে জন্মগ্রহণ করেন। তিনি তামিলনাড়ুর চেন্নাইয়ে অবস্থিত ছেত্তিনাদ বিদ্যাশ্রমে পড়াশোনা করেন।  পেশা  ২০০২ সালে রাম আদায়ালাম নামক একটি তামিল স্বল্পদৈর্ঘ্য চলচ্চিত্রে অভিনয় করে ইউরোপীয় চলচ্চিত্র উৎসবের সেরা অভিনেতার পুরস্কার জিতে নেন। নিউ জার্সি আর্ট ফিল্ম ফেস্টিভ্যালে পরিচালক এবং প্রযোজক পুরষ্কৃত হন।  ২০০৬ সালে রাম দেবদাসু চলচ্চিত্রে নবাগত অভিনেতা হিসেবে অভিনয় করেন। দেবদাসু ব্লকবাস্টার হিট হয়, ১৭ টি হলে ১৭৫ দিন ধরে চলে এবং হায়দ্রাবাদের ওডিয়ন ৭০০এমএম থিয়েটারে ২০৫ দিন ধরে চলে।  সুকুমার পরিচালিত জগাদম তার দ্বিতীয় চলচ্চিত্র। এটা বক্স অফিসে সাড়া জাগাতে সমর্থ না হলেও সমালোচকদের দৃষ্টি আকর্ষণ করে। তার পরের ছবি শ্রীনু ভাটিলা পরিচালিত এবং জেনেলিয়া ডি'সুজা অভিনীত রেডি সফল হয় এবং তাকে বড় নায়কদের কাতারে সামিল করে। রাম ২০০৯ সালে মাস্কা এবং গণেশ জাস্ট গণেশ চলচ্চিত্রে অভিনয় করেন। দ্বিতীয়টি বক্স অফিসে সফল না হলেও মাস্কা সফল হয়। প্রথম দিনে ₹২.৫ কোটি আয় করে এবং প্রথম সপ্তাহে লগ্নি অর্থ তুলে আনতে সক্ষম হয়। সে ২০১০ সালে শ্রীনিবাস পরিচালিত রাম রাম কৃষ্ণ কৃষ্ণ চলচ্চিত্রে অভিনয় করে। ২০১১ সালের কান্ডিরেগা ব্লকবাস্টার হিট হয়। পরের ছবি এন্ডুকান্তে প্রেমান্তাতে তামান্নার সঙ্গে জুটি গড়ে রাম।  চলচ্চিত্র + সাল চলচ্চিত্র  চরিত্রপরিচালক               টীকা২০০২ আদয়ালম  ছাত্র   তামিল স্বল্পদৈর্ঘ্য চলচ্চিত্র২০০৬  দেবদাসু দেবদাস ওয়াইভিএস চৌধুরী ২০০৭  জগদাম সীনু সুকুমার ২০০৮  রেডি  চান্দু শ্রীনু ভাইটলা  ২০০৯  মাস্কা  কৃষ্ণ বি. গোপাল  গণেশ জাস্ট গণেশ গণেশ এম. সরভানান ২০১০  রাম রাম কৃষ্ণ কৃষ্ণরাম কৃষ্ণ শ্রীওয়াস ২০১১  কান্ডিরীগা  শ্রীনিবাস সন্তোষ শ্রীনিবাস ২০১২  এন্ডুকান্তে প্রেমন্তাকৃষ্ণ / রামএ. করুনাকরণরণ তামিল তেলুগু দ্বিভাষিক চলচ্চিত্র ইয়ে এন্ডরাল কাধল এনবেন ২০১৩  ওঙ্গল গীতা ডোরাবাবু / হোইটু ভাস্কর  মসলা  রাম / রহমান কে. বিজয়া ভাস্কর ২০১৫  পান্ডাঙ্গা চেস্কো  কার্তিক গোপিচাঁদ মালিনেনি  শিবম  শিব/রাম শ্রীনিবাসা রেড্ডি  ২০১৬  নেনু সাইলাজা  হরি কিশোর তিরুমালা  হাইপার  সূর্য সন্তোষ শ্রীনিবাস  ২০১৭  ভুনাধী অক্তে জিন্দেগি অভিরাম কিশোর তিরুমালা  ২০১৮  হ্যালো গুরু প্রেমা কসামে  সঞ্জু ত্রিনাধা রাও নক্কিনা  ২০১৯ইস্মার্ট শঙ্করশঙ্কর  (অর্জুন)  ২০২১ রেড আদিত্য এবং সিদ্ধার্থ দ্বৈত চরিত্র২০২২দ্য ওয়ারিয়রসত্য আইপিএসএকই সঙ্গে তামিলেও শুটিং হয়েছে    তথ্যসূত্র   বিষয়শ্রেণী:তেলুগু অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:১৯৮৮-এ জন্ম
গোয়াইলিন স্যামুয়েল নিউটন "গ্লেন" ফোর্ড (; ১ মে ১৯১৬ - ৩০ আগস্ট ২০০৬) ছিলেন একজন কানাডীয় অভিনেতা। তার কর্মজীবনের ব্যপ্তি ৫০ বছরের অধিক। যদিও তিনি বিভিন্ন ধরনের চরিত্রে অভিনয় করেছেন, তবে তাকে আমজনতা চরিত্রে বেশি দেখা যায়। তিনি হলিউডের স্বর্ণযুগের অন্যতম তারকা ছিলেন। তিনি পকেটফুল অব মিরাকলস্‌ (১৯৬১) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া দ্য টিহাউজ অব দ্য অগাস্ট মুন (১৯৫৬) ও ডোন্ট গো নিয়ার দ্য ওয়াটার (১৯৫৭) চলচ্চিত্রে অভিনয় করে আরও দুটি গোল্ডেন গ্লোব পুরস্কারের মনোনয়ন লাভ করেন এবং দ্য শিপম্যান (১৯৫৮) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।  প্রারম্ভিক জীবন গোয়াইলিন স্যামুয়েল নিউটন ফোর্ড ১৯১৬ সালের ১লা মে কেবেকের সাঁ-ক্রিস্তিন-দোভের্জন শহরে জন্মগ্রহণ করেন। তার পিতা নিউটন ফোর্ড কানাডীয় প্যাসিফিক রেলওয়ের প্রকৌশলী ছিলেন এবং মাতা হ্যানা উড (প্রদত্ত নাম: মিচেল)।"Marriage Certificate of Newton Ford and Hannah Wood Mitchell." Quebec Vital and Church Records (Drouin Collection), 1621-1967 (Portneuf Church of England), 1914. তার পিতার দিক থেকে কানাডার প্রথম প্রধানমন্ত্রী স্যার জন এ. ম্যাকডোনাল্ড তার প্র-পিতামহ এবং মার্কিন রাষ্ট্রপতি মার্টিন ভ্যান বিউরেনের সাথে তার আত্মীয়তার সম্পর্ক রয়েছে। ১৯২২ সালে ফোর্ডের যখন ছয় বছর বয়স, তখন তারা স্বপরিবারে প্রথমে ভেনিস ও পরে ক্যালিফোর্নিয়ার সান্তা মনিকা শহরে চলে যান। তার পিতা নিউটন ভেনিস বৈদ্যুতিক ট্রাম কোম্পানির মোটরম্যান হিসেবে যোগ দেন এবং ১৯৪০ সালে মৃত্যুর পূর্ব পর্যন্ত এই পদে কাজ করেন।  তথ্যসূত্র  গ্রন্থপঞ্জি    বহিঃসংযোগ           "Photos from the Glenn Ford Library."  বিষয়শ্রেণী:১৯১৬-এ জন্ম বিষয়শ্রেণী:২০০৬-এ মৃত্যু বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর কানাডীয় অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:মার্কিন কানাডীয় অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:লেজিওঁ দনর প্রাপক বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
সুপারক্রিটিকাল ওয়াটার রিঅ্যাক্টর বা সঙ্কটোত্তর উষ্ণতার জল চুল্লি (এসসিডাব্লুআর) একটি ধারণামূলক চতুর্থ প্রজন্মের চুল্লি। [1] বেশিরভাগ চুল্লিগুলি হালকা জল চুল্লি (এলডাব্লুআর) হিসাবে নকশা করা হয়েছে, যেগুলি সঙ্কটোত্তর চাপে (অর্থাৎ ২২.১ এমপিএরও বেশি) কাজ হবে। এই প্রসঙ্গে সঙ্কটোত্তর উষ্ণতা শব্দটি জলের সঙ্কট বিন্দুকে বোঝায় এবং পারমাণবিক চুল্লির ক্রিটিক্যালিটি ধারণার সাথে বিভ্রান্ত হওয়া উচিত নয়। thumb|সঙ্কটোত্তর উষ্ণতার জল চুল্লি  তথ্যসূত্র  বিষয়শ্রেণী:পারমাণবিক বিদ্যুৎ চুল্লীর ধরন
লিলি থাপা হলেন নেপালের একজন সমাজসেবিকা, প্রভাষিকা, লেখিকা এবং উইমেন ফর হিউম্যান রাইট্স (মানবাধিকারের জন্য নারী)-এর প্রতিষ্ঠাতা। প্রতিষ্ঠাতানটি নেপালের বিধবা নারীদের এক ছাতার নিচে নিয়ে আসে।   পুরস্কার  একজন সমাজকর্মী এবং শিক্ষিকা হিসাবে তার পুরো কর্মজীবন জুড়ে তিনি বিভিন্ন পুরস্কার এবং সম্মাননা পেয়েছেন। তার মধ্যে উল্লেখযোগ্য হল-  প্রবাল গোর্খা পুরস্কার- ২০১৩ সালে নারী ক্ষমতায়নে তার অবদানের জন্য নেপালের রাষ্ট্রপতি কর্তৃক প্রদত্ত   নারী, শিশু ও সমাজকল্যাণ মন্ত্রণালয় কর্তৃক সেরা সামাজিক উদ্যোক্তা পুরস্কার- ২০১৮   নেপাল ব্যবস্থাপনা অ্যাসোসিয়েশন (এমএএন) থেকে বর্ষসেরা নারী ব্যবস্থাপক (২০০৭)  অশোক ইন্টারন্যাশনাল ইউএসএ থেকে  অশোক ফেলো অ্যাওয়ার্ড (২০০৩)  বর্ষসেরা সমাজকর্মী- ২০০৮   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নেপালি নারী সক্রিয়কর্মী বিষয়শ্রেণী:নেপালি সক্রিয়কর্মী
thumb|right|100px ইয়োহানেস কেপলার একজন জার্মান গণিতবিদ, জ্যোতির্বিজ্ঞানী ও জ্যোতিষী। তিনি বিখ্যাত হয়ে আছেন কেপলারের গ্রহীয় গতিসূত্রের কারণে। কর্মজীবনে কেপলার ছিলেন অস্ট্রিয়ার গ্রাৎস শহরে অবস্থিত একটি সেমিনারি স্কুলে গণিতের শিক্ষক যেখানে তিনি প্রিন্স হান্স উলরিখ ফন এগেনবের্গের একজন ঘনিষ্ঠ সহযোগীতে পরিণত হন। এরপরে তিনি বিখ্যাত জ্যোতির্বিজ্ঞানী ট্যুকো ব্রাহের সহকারী হন এবং একসময় সম্রাট দ্বিতীয় রুডলফ এবং তার দুই উত্তরসূরী মাটিয়াস ও দ্বিতীয় ফের্ডিনান্ডের রাজগণিতবিদ হিসেবে কাজ করেন।   বিস্তারিত
আছাদ আলী ছিলেন একজন বাংলাদেশি রাজনীতিবিদ, প্রাদেশিক পরিষদের সদস্য এবং বাংলাদেশের স্বাধীনতা যুদ্ধের অন্যতম সংগঠক।   জীবনী  আছাদ আলী তৎকালীন সিলেট জেলার হবিগঞ্জের বানেশ্বর গ্রামে জন্মগ্রহণ করেন। ব্রিটিশ শাসনামলে প্রথমে কলকাতার প্রেসিডেন্সি কলেজ ও পরবর্তীতে ১৯৪৪ সালে কলকাতা বিশ্ববিদ্যালয় থেকে এমএ ডিগ্রি লাভ করেন। শিক্ষাজীবন শেষে তিনি শিক্ষাকতা পেশায় প্রবশে করেন। নিজ এলাকায় বেশ কিছু শিক্ষাপ্রতিষ্ঠান নির্মাণে ভূমিকা পালন করেন।  তিনি বাংলাদেশ আওয়ামী লীগের হবিগঞ্জ জেলা শাখার সভাপতি ছিলেন। তিনি ১৯৭০ সালের পাকিস্তান প্রাদেশিক পরিষদের নির্বাচনে হবিগঞ্জের আসন থেকে সংসদ সদস্য নির্বাচিত হন।   ব্যক্তিগত ও পারিবারিক জীবন  আছাদ আলী ব্যক্তিগত জীবনে হোসনে আরা বেগমের সাথে বিবাহ বন্ধনে আবদ্ধ হন। এই দম্পতির পাঁচ ছেলে এবং দুই মেয়ে। যার মধ্যে চতুর্থ ছেলে মাহবুব আলী শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন প্রতিমন্ত্রী।   তথ্যসূত্র   বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গ্ল্যাডিস আসকানিও অ্যারেডোন্ডো (জন্ম ৮ ফেব্রুয়ারি ১৯৪১) একজন ভেনেজুয়েলীয় মডেল এবং সুন্দরী প্রতিযোগিতার শিরোপাধারী, যিনি ১৯৬০ সালে মিস ভেনেজুয়েলা মুকুট পেয়েছিলেন এবং ১২ আগস্ট ১৯৬০-এ লং বিচ, ক্যালিফোর্নিয়া, মার্কিন যুক্তরাষ্ট্রে অনুষ্ঠিত মিস ইন্টারন্যাশনাল ১৯৬০ প্রতিযোগিতায় ভেনেজুয়েলার সরকারী প্রতিনিধি ছিলেন। যেখানে তিনি শীর্ষ ১৫ সেমিফাইনালিস্টে স্থান পেয়েছিলেন।    তথ্যসূত্র    বহিঃসংযোগ    মিস ভেনিজুয়েলা অফিসিয়াল ওয়েবসাইট  মিস আন্তর্জাতিক অফিসিয়াল ওয়েবসাইট  বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইন্টারন্যাশনাল ১৯৬০-এর প্রতিনিধি বিষয়শ্রেণী:মিস ভেনিজুয়েলা বিজয়ী বিষয়শ্রেণী:কারাকাসের মডেল
আইবি৭১ ২০২৩ সালে মুক্তিপ্রাপ্ত হিন্দি ভাষার স্পাই থ্রিলার চলচ্চিত্র যা, আদিত্য শাস্ত্রীর লেখা একটি গল্প অবলম্বনে সংকল্প রেড্ডি পরিচালিত। ছবিতে মুখ্য চরিত্রে অভিনয় করেছেন বিদ্যুৎ জামওয়াল এবং পার্শ্ব চরিত্রে অভিনয় করেছেন অনুপম খের, বিশাল জেঠওয়া, ফাইজান খান, অশ্বথ ভাট, দালিপ তাহিল, ড্যানি সুরা, সুব্রত জোশী প্রমূখ।  চলচ্চিত্রটি প্রযোজক হিসাবে জামওয়ালের প্রথম ছবি, যা ১২ মে ২০২৩ এ মুক্তি পায়।   অভিনয়ে   দেব জামওয়ালের চরিত্রে বিদ্যুৎ জামওয়াল, একজন আইবি এজেন্ট  অনুপম খের আইবি প্রধান এন.এস. অবস্থি  কাসিম কুরেশির চরিত্রে বিশাল জেঠওয়া  আশফাক কোরেশি চরিত্রে ফাইজান খান  আফসাল আগা চরিত্রে অশ্বথ ভাট  সিকান্দার চরিত্রে ড্যানি সুরা  যোশীর চরিত্রে সুব্রত জোশী  জুলফিকার আলী ভুট্টোর চরিত্রে দলিপ তাহিল  আবদুল হামিদ খানের চরিত্রে শখ ধালিওয়াল  নীহারিকা রায়জাদা একজন এজেন্ট/এয়ার হোস্টেস হিসেবে  এসআই জেএন্ডকে হিসাবে মীর সারওয়ার  তপন মজুমদার চরিত্রে সহিদুর রহমান  প্রথমমেশ ভি যাদব  সিমলা স্টেশন ম্যানেজার হিসেবে পেয়ারালি নয়নী  লাহোর পুলিশ অফিসারের ভূমিকায় অমিত আনন্দ রাউত  আইবি অফিসার হিসেবে রজত রায়  ভারতীয় এজেন্ট যাত্রী হিসেবে নরিন্দর ভুটানি   মুক্তি    নাট্য  চলচ্চিত্রটি ২০২৩ সালের ১২ মে প্রেক্ষাগৃহে মুক্তি পায়।   হোম মিডিয়া  ২০২৩ সালের ৭ জুলাই ডিজনি+ হটস্টারে প্রিমিয়ার হয় ।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় স্পাই থ্রিলার চলচ্চিত্র বিষয়শ্রেণী:ভারতীয় ঐতিহাসিক থ্রিলার চলচ্চিত্র বিষয়শ্রেণী:২০২০-এর দশকের স্পাই থ্রিলার চলচ্চিত্র বিষয়শ্রেণী:২০২৩-এর অ্যাকশন থ্রিলার চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র বিষয়শ্রেণী:জুলফিকার আলী ভুট্টোর সাংস্কৃতিক চিত্রায়ণ বিষয়শ্রেণী:শ্রীনগরে ধারণকৃত চলচ্চিত্র
গুহ (), হিন্দু মহাকাব্য রামায়ণ অনুসারে, নিষাদ উপজাতির সদস্য এবং শৃঙ্গিবরপুরের রাজা। রামের পরের নির্বাসনে গুহ ছিলেন তার প্রথম সহযোগী।  রামায়ণের অযোধ্যা কাণ্ডে, গুহ রাম, লক্ষ্মণ ও সীতাকে গঙ্গানদীর ওপারে নিয়ে যাওয়া নৌকা ও কাণ্ডারীদের ব্যবস্থা করার জন্য পরিচিত। পরবর্তীতে একই বইতে, ভরতের সেনাবাহিনীকে দূর থেকে দেখতে পেয়ে এবং তার উদ্দেশ্য সম্পর্কে অনিশ্চিত হয়ে, গুহ তার লোকদেরকে গঙ্গা নদীর তীরে অবস্থান নিতে এবং তার নৌবাহিনীর নৌবাহিনীকে পাঁচশটি নৌকা নিয়ে নজরদারি করার নির্দেশ দিয়েছিলেন, যার প্রতিটিতে একশত যুবক ছিল। কিংবদন্তি অযোধ্যা থেকে নির্বাসনের শুরুতে, রাম, লক্ষ্মণ ও সীতা সুমন্ত্রের (দশরথের দরবারে একজন মন্ত্রী) সাথে গঙ্গানদীর তীরে এসে পৌঁছান। যে নৌকার চালকরা রাজকীয় রথের প্রত্যক্ষ করেছিলেন যা তাদের নিয়ে এসেছিল তারা এই খবর গুহকে পৌঁছে দিয়েছিল, যারা দ্রুত নতুনদের পরিচয় জানতে পেরেছিল। তিনি রাজপুত্রকে স্বাগত জানাতে ছুটে গেলেন, তাকে এবং তার পরিবারকে তাদের পছন্দের খাবার ও পানীয়, চমৎকার বিছানা এবং সমস্ত আতিথেয়তা প্রদান করলেন। রাম এই প্রস্তাবগুলি প্রত্যাখ্যান করেছিলেন, এই বলে যে তিনি বর্তমানে একজন তপস্বীর জীবনযাপন করছেন। তাই, তিনি শুধুমাত্র গঙ্গার জল পান করতে পছন্দ করেছিলেন এবং গাছের নীচে শুয়েছিলেন। সকালে, তার প্রার্থনার পর, তিনি গুহকে অনুরোধ করেছিলেন যে কেউ তাকে নদী পার করে নিয়ে যেতে, তাকে বিদায় জানাতে। গুহ, চতুর উপায়ে, রামকে বোঝালেন যে তিনি নৌকায় ওঠার আগে তাঁর পবিত্র পা ধুয়ে দিয়েছিলেন, তাঁর অনুমিত উদ্বেগের কথা উল্লেখ করে যে নৌকাটি একজন মহিলাতে রূপান্তরিত হতে পারে, যেহেতু তিনি অহল্যার গল্প থেকে তাদের শক্তি সম্পর্কে শুনেছিলেন। ত্রয়ীকে নদীর ওপারে নিয়ে যাওয়ার পর, তিনি তাদের বিদায় জানান, এমনকি রাম তাঁর প্রতি তাঁর ভক্তির প্রশংসা করেছিলেন।  রামচরিতমানসে, গুহ গঙ্গা পার হওয়ার পর ঋষি ভরদ্বাজের আশ্রম পর্যন্ত রাম, সীতা ও লক্ষ্মণের সাথে ছিলেন এবং ঋষি বাল্মীকির আশ্রমের দিকে হাঁটা শুরু করার আগে তাদের ফেরত পাঠানো হয়েছিল।  কম্ব রামায়ণম-এ, গুহ তার গ্রামে থাকার সময় রামাকে দেখেছিলেন, সারা রাত জেগে থাকতেন। রাম তাকে তার নিজের ভাই বলে প্রশংসা করেছিলেন, তাকে আবার দেখার প্রতিশ্রুতি দিয়েছিলেন।  দশরথের মৃত্যুর পর যখন ভরত সিংহাসনে আরোহণ করতে অস্বীকার করেন, তখন তিনি রামকে খুঁজতে যান। তাঁর সেনাবাহিনী এবং তিনি শীঘ্রই শৃঙ্গিবরপুরে পৌঁছেছিলেন, যেখানে তিনি তাঁর পিতার আত্মার শান্তির জন্য গঙ্গার তীরে তাঁর শ্রদ্ধা নিবেদন করেছিলেন। গুহ ভরতের ব্যানারটি পর্যবেক্ষণ করে এই সিদ্ধান্তে পৌঁছেছিলেন যে রাজকুমার তাদের হত্যা করতে এবং রামকে ক্ষতি করতে চেয়েছিলেন। তিনি ভরতের সাথে দেখা করতে রওনা হলেন। সুমন্ত্র এসে গুহকে শনাক্ত করলেন এবং রাজকুমারকে সতর্ক করলেন। গুহ ভরতকে তার চিরাচরিত শ্রদ্ধা জানালেন, এবং যখন তাকে রামের পথ সম্পর্কে জিজ্ঞাসা করা হয়েছিল, তখন তিনি তার উদ্বেগের কথা স্বীকার করেছিলেন। ভরত গুহকে আশ্বস্ত করেছিলেন যে তিনি রামকে অযোধ্যায় ফিরিয়ে আনতে চান। স্বস্তি পেয়ে রাজা ভরতকে সঠিক দিকে নির্দেশ করেন এবং তাকে তার ভাই তার নির্বাসনের সময় যে কঠোর জীবনধারা বেছে নিয়েছিলেন সে সম্পর্কে অবহিত করেন।  তথ্যসূত্র  বিষয়শ্রেণী:রামায়ণের চরিত্র
thumb|300px|১.২ পাউন্ড এম১১২ ডিমোলিশন চার্জ, ভেতরে রয়েছে সি-৪ বিস্ফোরক। নিম্নমানের অস্ত্র ও গোলাবারূদ ধ্বংস করে ফেলার জন্য ব্যবহার করা হচ্ছে।বিস্ফোরক বা বিস্ফোরক পদার্থ হচ্ছে বিস্ফোরণ ঘটাতে সক্ষম, এমন এক ধরনের পদার্থ। এর মধ্যে উচ্চমাত্রার শক্তি সঞ্চিত থাকে, যা বিস্ফোরণের মাধ্যমে প্রকাশ পায়। হঠাৎ করে খুবই অল্প সময়ের মাঝে রাসায়নিক বিক্রিয়ার মাধ্যমে এ বিপুল পরিমাণ শক্তি প্রকাশ পায়। যা আলো, তাপ, শব্দ, এবং চাপ শক্তি আকারে প্রকাশ পায়।   বিস্ফোরক পদার্থে সঞ্চিত শক্তি হতে পারে:  রাসায়নিক শক্তি, যেমন: নাইট্রোগ্লিসারিন  চাপ শক্তি অর্থাৎ, উচ্চ চাপে রাখা গ্যাস, যেমন: গ্যাস সিলিন্ডার বা অ্যারোসলের ক্যান  পারমাণবিক শক্তি অর্থাৎ, নিউক্লীয় বিস্ফোরণ, যেমন: ইউরেনিয়াম-২৩৫ ও প্লুটোনিয়াম-২৩৯-এর ফিশনযোগ্য আইসোটপ  বিস্ফোরণের গতিবেগ দ্বারা বিস্ফোরক দ্রব্যের শ্রেণিবিভাগ করা যেতে পারে। যেকল বিস্ফোরক শব্দের চেয়েও দ্রুত গতিতে বিস্ফোরিত হতে সক্ষম যেসগুলোতে উচ্চমাত্রার বিস্ফোরক বলা হয়। এছাড়া বিস্ফোরক দ্রব্যের স্পর্ষকাতরতা দ্বারাও বিস্ফোরকে শ্রেণিবিভাগ করা হয়। এখানে নির্ণয় করা হয় কতো কম চাপে বা তাপে একটি পদার্থ বিস্ফোরিত হয়। যেসকল বিস্ফোরক অল্প তাপ বা চাপে বিস্ফোরিত হয় তারা প্রাথমিক বিস্ফোরক বা প্রাইমারি এক্সপ্লোসিভ নামে পরিচিত। অপরদিকে তূলনামূলক ভাবে বেশি তাপ বা চাপে বিস্ফোরিত বিস্ফোরকগুলো সেকেন্ডারি এক্সপ্লোসিভ বা মাধ্যমিক বিস্ফোরক নামে পরিচিত।   তথ্যসূত্র    Army Research Office. Elements of Armament Engineering (Part One). Washington, D.C.: U.S. Army Materiel Command, 1964.  Commander, Naval Ordnance Systems Command. Safety and Performance Tests for Qualification of Explosives. NAVORD OD 44811. Washington, D.C.: GPO, 1972.  Commander, Naval Ordnance Systems Command. Weapons Systems Fundamentals. NAVORD OP 3000, vol. 2, 1st rev. Washington, D.C.: GPO, 1971.  Departments of the Army and Air Force. Military Explosives. Washington, D.C.: 1967.  USDOT Hazardous Materials Transportation Placards  Swiss Agency for the Environment, Forests, and Landscap. "Occurrence and relevance of organic pollutants in compost, digestate and organic residues", Research for Agriculture and Nature. 8 November 2004. p 52, 91, 182.   বহিঃসংযোগ   Blaster Exchange - Explosives Industry Portal  Explosive information and guides   Why high nitrogen density in explosives?   The Explosives and Weapons Forum  Military Explosives  UN Hazard Classification Code at GlobalSecurity.org  Explosives at GlobalSecurity.org  Class 1 Hazmat Placards  Journal of Energetic Materials  বিষয়শ্রেণী:বিস্ফোরক বিষয়শ্রেণী:বিপজ্জনক উপাদান বিষয়শ্রেণী:চীনা উদ্ভাবন
Infobox for punctuation marks and diacritics (characters).   is a synonym (redirect) for this template.  ব্যবহারবিধি  মৌলিক  {{Infobox punctuation |mark        = , |name        = Comma |other_names = |unicode     = {{unichar|002C|COMMA}} |see_also    = [[semicolon]] }}  With variants   Unicode names from Bar (diacritic).  {{Infobox punctuation | mark         = ( ) | name         = [[Brackets]] | other_names  = alt names | unicode      = {{unichar|}} | unicode_list = * {{Unichar|0335|COMBINING SHORT STROKE OVERLAY|cwith=◌}} * {{Unichar|0336|COMBINING LONG STROKE OVERLAY|cwith=◌}} * {{Unichar|0337|COMBINING SHORT SOLIDUS OVERLAY|cwith=◌}} * {{Unichar|0338|COMBINING LONG SOLIDUS OVERLAY|cwith=◌}} |variant1     = ( ) |caption1     = Round brackets |variant2     = { } |caption2     = Curly brackets |variant3     = [ ] |caption3     = Square brackets |variant4     = |caption4     = |see_also     = [[Glossary_of_mathematical_symbols#Brackets|mathematical brackets]] }}  Diacritics The Infobox is also fit for diacritics.  is a synonym. The generic character to combine with is  ().  {{Infobox diacritic |char    = ◌̂ |name    = Circumflex |unicode = {{unichar|0302|COMBINING CIRCUMFLEX ACCENT}} (diacritic) |see_also={unichar|005E|CIRCUMFLEX ACCENT}} (symbol) }}  Template Data  নজরকারী বিষয়শ্রেণী    আরও দেখুন                , a template that produces a formatted description of a Unicode character, to be used inline or otherwise with regular text.
রাইজ টাওয়ার () একটি গগনচুম্বী নির্মাণ প্রকল্প, যা রিয়াদ, সৌদি আরব-এ নির্মিত হবে। এটি ২০০০ মি (৬,৫৬২ ফুট) উচ্চতা বিশিষ্ট প্রথম ভবন হিসেবে পরিকল্পিত এবং এর নির্মাণ সম্পন্ন হলে এটি বিশ্বের সবচেয়ে উঁচু ভবন বা কাঠামো হবে, যা বুর্জ খলিফা-এর থেকে ১,১৮০ মিটার (৩,৮৭২ ফুট) বেশি এবং জেদ্দাহ টাওয়ার-এর চেয়ে প্রায় ১,০০০ মিটার উঁচু। এটি ২০২২ সালের ডিসেম্বরে পাবলিক ইনভেস্টমেন্ট ফান্ড দ্বারা পরিকল্পিত হয় এবং ২০২৩ সালের আগস্টে এর নকশা ঘোষণা করা হয়।   বিবরণ  ২০২২ সালের ডিসেম্বর মাসে MEED জানিয়েছিল যে, সৌদি আরবের পাবলিক ইনভেস্টমেন্ট ফান্ড বিশ্বের সর্বোচ্চ গগনচুম্বী ভবন নির্মাণের পরিকল্পনা করছে, যা রিয়াদ শহরের উত্তরে কিং খালিদ আন্তর্জাতিক বিমানবন্দর-এর নিকটস্থ ১৮ বর্গকিমি এলাকাজুড়ে তৈরি হবে এবং এর আনুমানিক বাজেট মার্কিন ডলার ৫ বিলিয়ন।  ২০২৩ সালের আগস্ট মাসে নিউ মুরাব্বা প্রকল্প ঘোষণার প্রায় ছয় মাস পর সৌদি আরব হোল্ডিং কোম্পানির সিইও মোহাম্মদ আল-কাহতানি রাইজ টাওয়ার-এর নকশা উন্মোচন করেন। ৩০৬ বর্গকিমি এলাকাজুড়ে নর্থ পোল প্রকল্পের সাইটে এই গগনচুম্বী ভবন নির্মিত হবে। এটি একটি মিশ্র-ব্যবহারের উন্নয়ন প্রকল্প, যা "ভবিষ্যতের শহর" নামে পরিচিত।   তথ্যসূত্র   বিষয়শ্রেণী:সৌদি আরবের টাওয়ার বিষয়শ্রেণী:সৌদি আরবের ভবন ও স্থাপনা বিষয়শ্রেণী:প্রস্তাবিত অবকাঠামো
লুৎফুন নেসা খান হলেন একজন বাংলাদেশি রাজনীতিবিদ যিনি বাংলাদেশের ওয়ার্কার্স পার্টির রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি রাশেদ খান মেননের সহধর্মিণী।  তথ্যসূত্র  বিষয়শ্রেণী:বাংলাদেশের ওয়ার্কার্স পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:আবদুল জব্বার খানের পরিবার বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:বরিশাল জেলার রাজনীতিবিদ
thumb|একটি হাবাসপুরি শাড়ি হাবাসপুরি হল ভারতের ওড়িশা রাজ্যের ঐতিহ্যবাহী সুতিভিত্তিক হস্তচালিত তাঁতে বোনা বস্ত্র। হাবাসপুরি শাড়ি হল এই বয়ন শিল্পের একটি প্রধান পণ্য। মূলত ওড়িশার কালাহাণ্ডি জেলার চিচেগুড়া অঞ্চলের খোণ্ড আদিবাসী তাঁতিরা প্রথম হাবাসপুরি শাড়ি বোনা শুরু করেছিল। বয়ন, নকশা এবং উৎপাদনের ক্ষেত্রে স্বতন্ত্রতার জন্য, এটি ওডিশার ১৪ টি ভৌগোলিক নির্দেশকের মধ্যে একটি হিসাবে চিহ্নিত হয়েছে। এই শাড়িগুলিতে এই অঞ্চলের ঐতিহ্যবাহী নিদর্শন, যেমন কুম্ভ (মন্দির), মাছ, ফুল ইত্যাদির মোটিফ রয়েছে।   ব্যুৎপত্তি  হাবাসপুরি তাঁতের শাড়ির নামকরণ করা হয়েছে কালাহাণ্ডি জেলার হাবাসপুর গ্রামের নামানুসারে। সেখানেই উনবিংশ শতকে এই শাড়ি বোনা শুরু হয়েছিল। তবে ভারতীয় স্বাধীনতার সংগ্রামের সময় রাজকীয় পৃষ্ঠপোষকতা ক্ষীণ হতে থাকার সাথে সাথে এই শিল্প ধীরে ধীরে হ্রাস পেতে থাকে। এই তাঁত শিল্প পুনরুজ্জীবিত করেছিলেন চিচেগুড়ার তাঁতি উগ্রসেন মেহের, তবে সরকারী সহায়তা আরও কমতে থাকায় তাঁতিদের সংখ্যা আরও হ্রাস পায়। এই শিল্পকে বাঁচানোর শেষ প্রচেষ্টা হিসেবে ওড়িশা সরকারের টেক্সটাইল ও তাঁত বিভাগ যুব তাঁতিদের জন্য একটি হাবাসপুরি প্রশিক্ষণ কার্যক্রম চালু করেছে।   চিচেগুড়া  চিচেগুড়া গ্রামের প্রায় ৩০ জন তাঁতির পরিবার হাবাসপুরি তাঁত শিল্পের পুনরুদ্ধারের জন্য কাজ করছে।   উৎপাদন এবং বিক্রয়  স্বতন্ত্র তাঁতি ও তাঁতিগোষ্ঠী দ্বারা উৎপাদিত হাবাসপুরি শাড়ি এবং অন্যান্য বয়নজাত পণ্যগুলি ওড়িশা সরকারের হ্যান্ডলুম, টেক্সটাইল এবং হ্যান্ডলুম বিভাগের অধীনে সরকারী দোকানগুলিতে বিপণন ও বিক্রয় করা হয়।   তথ্যসূত্র   বিষয়শ্রেণী:ভারতের ভৌগোলিক নির্দেশক বিষয়শ্রেণী:ওড়িশার সংস্কৃতি বিষয়শ্রেণী:তাঁতে বোনা কাপড় বিষয়শ্রেণী:ভারতীয় পোশাক বিষয়শ্রেণী:ওড়িশার ভৌগোলিক নির্দেশক বিষয়শ্রেণী:ওড়িশার অর্থনীতি বিষয়শ্রেণী:ভারতের বস্ত্রবয়ন কলা বিষয়শ্রেণী:নকশাদার কাপড় বিষয়শ্রেণী:কালাহাণ্ডি জেলা বিষয়শ্রেণী:তাঁতের শাড়ি
জেরোম এহলারস (২০ ডিসেম্বর ১৯৫৮ - ৯ আগস্ট ২০১৪) একজন অস্ট্রেলীয় অভিনেতা এবং লেখক ছিলেন।  তিনি ১৯৮৭ সালে ন্যাশনাল ইনস্টিটিউট অফ ড্রামাটিক আর্ট (নিডা) থেকে স্নাতক হন।   ক্যান্সারের সাথে দশ মাস যুদ্ধের পর ৯ আগস্ট ২০১৪-এ সিডনিতে এহলারস মারা যান।    তথ্যসূত্র    বহিঃসংযোগ      বিষয়শ্রেণী:২০১৪-এ মৃত্যু বিষয়শ্রেণী:১৯৫৮-এ জন্ম বিষয়শ্রেণী:পার্থ, পশ্চিম অস্ট্রেলিয়ার অভিনেতা
দো গজ জমিন কে নিচে ( ) হলো ১৯৭২ সালে মুক্তিপ্রাপ্ত রামসে ফিল্মসের ব্যানারে নির্মিত এবং তুলসি রামসে ও শ্যাম রামসে দ্বারা পরিচালিত,  হিন্দি ভাষার একটি জনপ্রিয় লোমহর্ষক চলচ্চিত্র।  ছবিটি ১৯৭২ সালের ৩০ ডিসেম্বরে মুক্তি পায়।    অভিনয়ে    অঞ্জিলির মামার চরিত্রে সত্যেন কাপুর  সেবক রামদাসের চরিত্রে ধুমল  নৃত্যশিল্পী হিসেবে হেলেন  রাজবংশের চরিত্রে সুরেন্দর কুমার  মীনা চরিত্রে পূজা  আনন্দের চরিত্রে ইমতিয়াজ  অঞ্জলির চরিত্রে শোভনা  চাকর চঞ্চলের চরিত্রে স্মিতা  মায়াঙ্ক  হাবিব   সাউন্ডট্র্যাক  ছবিটির সঙ্গীত তৈরি করেছেন সপন-জগনমোহন এবং সব গানের কথা লিখেছেন নকশ লায়লপুরী ।   তথ্যসূত্র   বহিঃসংযোগ     বিষয়শ্রেণী:ভারতীয় লোমহর্ষক চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:১৯৭২-এর চলচ্চিত্র